Bikarúrslitaleikirnir í körfubolta fara fram í Smáranum í kvöld. Í kvennaflokki mætast Haukar og Fjölnir og hjá körlunum mætir Njarðvík ríkjandi bikarmeisturum í Stjörnunni.
Í kvöld ræðst hvaða lið verða bikarmeistarar í körfubolta þegar úrslitaleikirnir í bæði karla- og kvennaflokki fara fram.
Það verður mikið um dýrðir í Smáranum í dag þegar að bikarúrslitaleikirnir í körfubolta fara fram. Klukkan 16:45 hefst úrslitaleikur kvenna en þar mætast Haukar og Fjölnir. Að þeim leik loknum, klukkan 19:45, hefst úrslitaleikur í karlaflokki þar sem ríkjandi bikarmeistarar í Stjörnunni mæta Njarðvík. Báðir leikirnir verða í beinni útsendingu á RÚV2
Afturelding og Stjarnan mættust í Mosfellsbæ í fyrstu umferð úrvalsdeildar karla í handbolta í gærkvöld. Leikurinn var gríðarlega spennandi og það var ekki fyrr en á síðustu sekúndunum sem úrslitin réðust eftir vítakast. Það var Leó Snær Pétursson sem skoraði úr vítakastinu og tryggði Stjörnunni dramatískan sigur, 36-35.
Í dag hefst keppni í efstu deild kvenna í handbolta. Íslandsmeistarar Þór/KA hefja titilvörn sína á heimavelli þar sem liðið tekur á móti ÍBV klukkan 14:00. Klukkan 16:00 fara svo aðrir tveir leikir fram. Þá mætir Afturelding Val og Haukar taka á móti HK.
Fimmta umferð ensku úrvalsdeildarinnar í fótbolta hófst í gærkvöld. Þá mættust Newcastle og Leeds og gerðu liðin 1-1 jafntefli. Bæði lið eru því enn án sigurs í deildinni.
Brasilíska knattspyrnugoðsögnin Pelé var aftur fluttur á gjörgæsludeild á sjúkrahúsi í Sao Paulo í gær. Í tilkynningu frá sjúkrahúsinu segir að Pelé hafi átt við öndunarerfiðleika að stríða í kjölfar skurðaðgerðar þar sem æxli var fjarlægt úr ristli. Pelé, sem er áttræður, hefur sjálfur sent frá sér tilkynningu þar sem hann segist vera á góðum batavegi.
Bikarúrslitaleikirnir í körfubolta fara fram í Smáranum í kvöld. Í kvennaflokki mætast Haukar og Fjölnir og hjá körlunum mætir Njarðvík ríkjandi bikarmeisturum í Stjörnunni. 